club47031643
КУДАЙДЫН БИЧИМЕЛЕРИ(НЕБЕСНЫЕ ДИКТОВКИ)
Алтай Јер агару Јер 
Алтай Јер ийделў Јер 
Алтай Кудай – ол Алтайыс 
Ару ийделў Јер Энебис 
Јер Энебис деп айдадыс 
Азыраган Энебиске тўнейлейдис 
Азырап јаткан Ада Јерис деп 
Алып јўрген адабыска тўнейлейдис 
Агару Алтай, Алтын Алтай 
Алып јўрер Алтай, 
Азырап јадар Алтай 
Ал деп айдар Алтай 
Алкап, алкыштап 
Јандырып бер деер Алтай 
Ару Алтай, ийделў Алтай 
Ийделеп берер, Курчап берер 
Куйактап алып јўрер 
Кунуратпас, куру болдырбас 
Курсактап – торолотпос 
Тоодон чыгарбас 
Ўлўўнди берип јадар 
Ўлештирип, келиштирип турар 
Мындый тирў Кудай болор 
Алтай укту албатыда 
Алаканына алып јўрер 
Аргадап турар, коруп турар 
Аргазы чыкканды 
Эм – том сууларыла 
Томдоп турар, ийделеп турар 
Аржан – кутуктарын сызып берер 
олон – чобин јайып берер 
Ан – кужын оскўр берер 
Агын – монўн сууларын 
Сугат эдип салып берер 
Сўрлў Алтай, сўнелў Алтай 
Тын сыйлаган - тынду Алтай 
Амыр сыйлаган тирў Алтай 
Эне -деген ээлў Алтайыс 
Ада -деген аргалу Алтайыс 
Баш болзын, баш болзын 
Бажысты баштап јўрген Кудайыс 
Бажысты јабыс тудайыс 
Бажырып слерге мўргўйис 
Баш болзын баш болзын 
22.11.2015 (Л.Енчинова)